08/07/2014 | Administración LocalMunicipal
Cariño
Notificación por domicilio descoñecido

Pola Alcaldía do Concello de Cariño, en data 20/05/2014, ditouse o Decreto que a continuación se transcribe, para a súa publicación no BOP, por resultar descoñecido o domicilio onde efectuar a notificación, e aos efectos oportunos: DECRETO DA ALCALDÍA 194/2014 LEXISLACIÓN APLICABLE – Lei 9/2002, de 31 de decembro, de ordenación urbanística e protección do medio rural de Galicia. – Lei 30/92, de 26 de novembro, de réxime xurídico e procedemento administrativo común. – Decreto 17 de xuño de 1955, polo que se aproba o Regulamento de servizos das corporacións locais. – Ordenanza municipal de limpeza, ornato e recollida de residuos públicos do Concello de CARANZA LAMRABET TENCHIUXXXXXXXXX, en representación da comunidade de propietarios edificio “El Puerto” presenta escrito neste Concello no que indica que como administrador da comunidade de propietarios do edificio “El Puerto” recibe continuas protestas de varios propietarios, debido á acumulación de lixo no terreo ubicado na parte posterior do edificio, xerando malos olores e un posible foco de infección. O solar descrito ten a referencia catastral 1438205NJ9423N000LW e está ubicado na rúa Castro, s/n, en Cariño, correspondendo a propiedade a “Xestión e Desenvolvemento de Suelo Galego, S. L.”, con CIF B-15968159. FUNDAMENTOS DE DEREITO Primeiro. –O artigo 9 da Lei 9/2002, de 31 de decembro, de ordenación urbanística e protección do medio rural de Galicia (LOUGA) establece no seu apartado 1.º. b) que os propietarios de toda clase de terreos, construccións, edificios e instalacións deberán mantelos en condicións de funcionalidade, seguridade, salubridade, ornato público e habitabilidade segundo o seu destino, e de acordo coas normas de protección do medio ambiente, do patrimonio histórico e de rehabilitación. Segundo. –A Ordenanza municipal de limpeza, ornato e recollida de residuos públicos do Concello de Cariño dispón no artigo 11 que os propietarios dos edificios, públicos ou privados, teñen a obriga de manter en constante estado de limpeza as diferentes partes dos inmobles que sexan visibles dende a vía pública; e no artigo 14, establécese que corresponde aos seus titulares a limpeza de terreos, fincas, solares e zonas verdes de propiedade particular; terán especial coidado na limpeza aquelas persoas que teñan propiedades que dean a vías públicas moi concorridas ou que estean en zonas paisaxísticas tanto rurais como urbanas, de forma que non se atente contra a estética e a orde. Terceiro. –O artigo 5 do Regulamento de servizos prevé como medio de intervención das corporacións locais na actividade dos administrados as ordes individuais constitutivos para a execución dun acto ou prohibición do mesmo. Cuarto. –De acordo co establecido no artigo 94 da Lei 30/92, os actos das administracións públicas suxeitos a dereito administrativo serán inmediatamente executivos, sen prexuízo da posibilidade de que o concello poida, previo apercibimento, á execución forzosa dos actos administrativos, a través de distintos medios entre os que figura a execución subsidiaria, na que a administración por si mesma realizará os actos, por sí ou a través das persoas que determine, a costa do obrigado; en todo caso, en caso de incumprimento por parte dos propietarios das súas obrigas, o Concello poderá ordear a execución subsidiaria dos traballos de limpeza a custa do interesado, e sen prexuízo, da instrucción do correspondente expediente sancionador. En virtude do exposto, RESOLVO: Primeiro. –Ordear a representación de “Xestión e Desenvolvemento de Suelo Galego, S. L.”, con CIF B-15968159, titular da finca con referencia catastral 1438205NJ9423N000LW, ubicada na rúa Castro s/n, en Cariño, que no prazo de 30 días efectúa as labores de limpeza no solar da súa propiedade, adoptando as medidas necesarias co fin de evitar riscos que poñan en perigo a integridade física das persoas que poidan circular pola rúa. Segundo. –Advertir ao interesado de que, segundo o disposto no artigo 199 da Lei 9/2002, de 30 de decembro, en caso de incumprimento da presente orde de execución, a Administración municipal procederá á execución subsidiaria da mesma ou á execución forzosa mediante a imposición de multas coercitivas de 300 a 6000 euros, reiterables ata lograr a execución das obras ordeadas. (…). O que se notifica, para o seu coñecemento e efectos, facéndolle saber que contra a presente resolución poderá interpoñer RECURSO DE REPOSICIÓN con carácter potestativo de conformidade co disposto no artigo 116 da Lei de réxime xurídico das administracións públicas e do procedemento administrativo común, no prazo dun mes, diante do mesmo órgano que a dictou ou proceder a súa impugnación directa ante o orde xurisdicional contencioso-administrativo interpoñendo RECURSO CONTENCIOSO-ADMINISTRATIVO ante o Xulgado do Contencioso-Administrativo, de conformidade co disposto na Lei 29/1998, de 13 de xullo, reguladora da xurisdición contencioso-administrativo, no prazo de 2 meses, contados dende o día seguinte ó da recepción da presente notificación, sen prexuízo do exercicio de calquera outro recurso que estime oportuno. Cariño, 1 de xullo de 2014. A alcaldesa M.ª Purificación Seixido Gómez